**§ 11 Ordning for genbrugspladserne**

Kommunalbestyrelsen har etableret genbrugspladser til modtagelse af affald

**§ 11.1 Hvem gælder ordningen for**

Genbrugspladserne i Holstebro Kommune kan benyttes af virksomheder og institutioner som er tilmeldt ordningen.

**§ 11.2 Adgang til genbrugspladserne**

Virksomhedens adgang til genbrugspladserne er betinget af, at virksomheden er tilmeldt ordningen for benyttelse af genbrugspladser.

**Betaling for benyttelse af genbrugspladsen sker pr. besøg og med tillæg for trailer, betaling for farligt affald sker særskilt, se § 11.4.**

Holstebro Kommune/pladspersonalet kan kontrollere, at virksomhederne er tilmeldt ordningen for benyttelse af genbrugspladser.

Virksomheder har adgang til pladserne i køretøjer med en tilladt totalvægt på maksimalt 3.500 kg og med en på køretøjet monteret trailer.

**§ 11.3 Sortering på genbrugspladserne**

Affaldet skal sorteres efter affaldsfraktioner og placeres i de anviste containere og båse på genbrugspladserne. Henvisninger fra pladsmedarbejderne skal altid følges.

Åbningstider og sorteringsvejledning for genbrugspladserne, kan findes på NVR*affalds i/s* hjemmeside [www.nvraffald.dk](http://www.nvraffald.dk).

Ved emballering af affald, der afleveres på genbrugspladserne skal anvendes klare plastsække. Dette for at indholdet tydeligt kan ses af personalet på genbrugs-pladserne.

Ordensreglementet for genbrugspladserne i skal følges.

**§ 11.4 Vægtbegrænsning**

Den enkelte virksomhed må maksimalt aflevere 200 kg farligt affald om året på genbrugspladserne. Dette gælder dog ikke for bærbare batterier og akkumulatorer, som defineret i batteribekendtgørelsen, samt affald af elektrisk og elektronisk udstyr fra husholdninger omfattet af producentansvar, som defineret i elektronikaffaldsbekendtgørelsen

Kommunalbestyrelsen udsteder kvittering for det modtagne farlige affald.

**Ved aflevering af farligt affald på genbrugspladsen skal det vejes og afregnes pr. kg.**

Kvitteringsskema kan udskrives fra hjemmesiden ([www.nvraffald.dk](http://www.nvraffald.dk)), alternativt udleveres kvitteringsblok på genbrugspladserne.

Det skal bemærkes, at asbest affald ikke er omfattet af vægtbegrænsningen for farligt affald.